open-index/open-wikipedia-markdown huggingface dataset:
Campionato Sammarinese di Calcio

**Campionato Sammarinese di Calcio** on San Marinon jalkapallon pääsarja. 

## Pelisysteemi
Ennen vuotta 1996 San Marinon jalkapalloilu oli jaettu kahteen sarjatasoon, jotka olivat *Serie A1* ja *Serie A2*. Kakkostason voittaja osallistui pudotuspeleihin maan mestaruudesta yhdessä korkeimman tason kolmen parhaan joukkueen kanssa. Nykyään kaikki joukkueet pelaavat samalla sarjatasolla, mutta sarja on jaettu kahteen lohkoon (*Gironi*). Kummankin lohkon kolme parasta joukkuetta ratkaisevat mestarin pudotuspelisysteemillä. Mestari pääsee Mestarien liigan ensimmäiselle karsintakierrokselle. Ennen vuotta 2007 mestari pääsi UEFA-cupin karsintoihin.

## Kentät
Joukkueilla ei ole omia kotikenttiä, vaan ne käyttävät satunnaisesti valittuja kenttiä, jotka ovat Chiesanuovan kenttä, Serravallessa sijaitseva "Dogana", Fiorentinon kenttä, Domagnanossa sijaitseva *Fonte dell'Ovo* sekä Serravallen B-kenttä. Lisäksi Serravallen *[[Stadio Olimpico (Serravalle)|Stadio Olimpicoa]]* käytetään toisinaan, ja sillä pelataan mm. kaikki pudotuspelit ja UEFA:n ottelut. Koska kenttiä on hyvin vähän, otteluita pelataan kahtena päivänä viikossa, tavallisesti lauantaina ja sunnuntaina.

## Joukkueet 2025–2026
Seuraavat joukkueet pelaavat kaudella 2025–2026 San Marinon jalkapalloliigassa:

## Mestarit

* 1985-86: Faetano
* 1986-87: La Fiorita
* 1987-88: Tre Fiori
* 1988-89: Domagnano
* 1989-90: La Fiorita
* 1990-91: Faetano
* 1991-92: Montevito
* 1992-93: Tre Fiori
* 1993-94: Tre Fiori
* 1994-95: Tre Fiori
* 1995-96: Libertas
* 1996-97: Folgore
* 1997-98: Folgore

* 1998-99: Faetano
* 1999-00: Folgore
* 2000-01: Cosmos
* 2001-02: Domagnano
* 2002-03: Domagnano
* 2003-04: Pennarossa
* 2004-05: Domagnano
* 2005-06: Murata
* 2006-07: Murata
* 2007-08: Murata
* 2008-09: Tre Fiori
* 2009-10: Tre Fiori
* 2010-11: Tre Fiori

* 2011-12: SP Tre Penne
* 2012-13: SP Tre Penne
* 2013-14: La Fiorita
* 2014-15: SS Folgore
* 2015-16: SP Tre Penne
* 2016-17: La Fiorita
* 2017-18: La Fiorita
* 2018-19: SP Tre Penne

## Lähteet

## Aiheesta muualla
* San Marinon jalkapalloliitto
Danilovgrad

**Danilovgrad** (Даниловград) on kaupunki ja kunta Montenegron keskiosassa Bjelopavlićin laaksossa pääkaupungin Podgorican länsipuolella. Kaupungissa oli 5&nbsp;156 asukasta vuoden 2011 väestönlaskennassa ja kunnassa noin 18&nbsp;300 asukasta vuoden 2019 arvioissa.

## Historia
Danilovgrad perustettiin tarkoituksena tehdä siitä Montenegron pääkaupunki, mutta Nikšićin ja Podgorican vapautus tekivät suunnitelmasta tarpeettoman. Nimensä kaupunki sai perustajansa ruhtinas Danilon mukaan. Mutta kaupungin varsinaiset rakennustyöt aloitti kuningas Nikola I vuonna 1870.

## Nähtävyydet
Danilovgradissa on taidegallerioita, historiallisia museoita ja suuri kirjasto. Kaksi kilometriä kaupungin ulkopuolella sijaitsee Zdrebaonikin luostari sekä kauempana Ostrogin luostari

## Lähteet

## Aiheesta muualla
Ulises de la Cruz

**Ulises Hernán de la Cruz Bernoid** (s. 8. helmikuuta 1974 Piquiucho, Ecuador) on ecuadorilainen jalkapalloilija, joka on pelannut muun muassa Englannin Valioliigassa Aston Villan joukkueessa. Pelipaikaltaan hän oli puolustaja.

De la Cruz aloitti uransa 16-vuotiaana Ecuadorissa Sociedad Deportivo Quitossa, josta siirtyi 18. kesäkuuta 2001 700&nbsp;000 punnan siirtomaksulla Skotlannin Valioliigan Hibernian FC:hen. Hän pelasi ensimmäisellä kaudellaan 32 ottelua. Kauden jälkeen hän siirtyi Aston Villaan.

De la Cruz pelasi Ecuadorin jalkapallomaajoukkueessa vuosien 2002 ja 2006 MM-kisoissa. Yhteensä hän pelasi maajoukkueessa 101 ottelua tehden niissä kuusi maalia vuosina 1995–2010.

## Lähteet
Herceg Novi

**Herceg Novi** (Херцег Нови)  on rannikkokaupunki ja kunta Montenegron lounaiskulmassa Kroatian vastaisella rajalla ja Adrianmeren rannalla. Kunta sijaitsee kahta puolta Kotorinlahtea. 

## Väestö
Vuonna 2023 Herceg Novin kunnassa oli runsaat 30 000 asukasta, josta noin 10 000 asui Herceg Novin kaupungissa.

Asutus on keskittynyt Adrianmeren rannikolla, missä pikkukaupungit muodostavat kaupunkiketjun. Näitä pikkukaupunkeja ovat Igalo, Baošići, Đenovići, Meljine ja Bijela ja niissä asuu suurin osa Herceg Novin kunnan väestöstä. Igalo ja Herceg Novin kaupunki muodostavat yhtenäisen kaupunkialueen, jossa asuu yhteensä 16 493 asukasta.  

Kansallisuudeltaan suurin osa Herceg Novin asukkaista on serbejä, joita on 52,88 prosenttia väestöstä. Montenegrolaisia on 28,60 prosenttia ja kroaatteja 2,41 prosenttia. 

Herceg Novin kaupungin asukasluvuna kehitys (Igalo mukaan luettuna):

* 12 686 (3. maaliskuuta 1981)
* 15 105 (3. maaliskuuta 1991)
* 16 493 (1. marraskuuta 2003) 

## Lähteet
Aulis Alanen

**Aulis Arvid Alanen** (7. heinäkuuta 1929 Isokyrö – 13. tammikuuta 1998 Pirkkala) oli suomalainen kasvatustieteilijä ja Tampereen yliopiston aikuiskasvatuksen professori vuosina 1986–1990. Hän kuului suomalaisen aikuiskasvatuksen teorian ja tutkimusperinteen keskeisiin kehittäjiin. Alasen tutkimusala oli vapaa sivistystyö, aikuisten omaehtoinen ja vapaa-aikana tapahtuva opiskelu. 

Alasen väitöskirja *Edistävä ja viihdyttävä opintokerhotoiminta* (1969) tarkasteli aikuisten vapaita ryhmäopintoja sosiaalisen osallistumisen muotona.

Aulis Alasen poikia ovat Kansallisen audiovisuaalisen arkiston erikoistutkija Antti Alanen ja elokuvakriitikko, rock-journalisti Asko Alanen.

## Lähteet
Bermudan Premier Division

**Cingular Wireless Premier Division** on Bermudan miesten jalkapalloilun pääsarja. Sarja toimii Bermudan jalkapalloliiton alaisuudessa. Ensimmäinen kausi pelattiin talvella 1963—1964. Liigan nykyinen nimi juontaa juurensa sponsorilta, puhelinyhtiö *[[Cingular Wireless]]iltä*. Sarjassa pelaa kahdeksan joukkuetta.

## Joukkueet 2024–2025
* Dandy Town Hornets FC
* Devonshire Colts FC
* Devonshire Cougars
* Hamilton Parish FC
* North Village Rams
* Paget Lions
* PHC Zebras
* St. George's Colts
* Wolves SC
* Young Men's Social Club

## Katso myös
* Luettelo jalkapallon Bermudan mestareista

## Aiheesta muualla
* Virallinen sivu
Tampereen Peli-Pojat-70

**Tampereen Peli-Pojat-70** (**PP-70**) on vuonna 1970 perustettu tamperelainen jalkapallo- ja futsalseura, jonka edustusjoukkueet pelaavat jalkapallossa Kolmosessa ja futsalissa Ykkösdivisioonassa.

## Historia
PP-70 perustettiin vuonna 1970, kun Lielahden Kipinän, Pispalan Tarmon ja Lamminpään Korven jalkapallojaostot yhdistettiin uudeksi jalkapallon erikoisseuraksi.

Seuran edustusjoukkue on pelannut Ykkösessä kausina 1995 ja 2002–2007 sekä Kakkosessa (tai vast.) kausina 1986–1988, 1993–1994, 1996–2001 ja 2008–2009. Kaudella 2008 joukkue sijoittui vielä Kakkosen B-lohkon neljänneksi, mutta kauden 2009 päätteeksi PP-70 putosi Kolmoseen. Putoamisen jälkeen joukkueen runko hajosi mm. Jussi Kotilahden palatessa Tampereen Ilvekseen ja Obi Metzgerin siirryttyä Viikinkeihin. Kauden 2010 jälkeen joukkue putosi Neloseen.

## Lähteet
*Ilveksen Juha Ojanperä lainalle PP-70: n maalille
*

### Viitteet

## Aiheesta muualla
*Seuran sivusto
Ring (kirja)

**Ring** () on japanilainen Kōji Suzukin kirjoittama kauhuromaani, joka julkaistiin vuonna 1991. Hideo Nakata ohjasi kirjaan perustuvan elokuvan *[[Ringu]]* vuonna 1998, ja vuonna 2002 *Ringusta* tehtiin yhdysvaltalainen uudelleenfilmatisointi *[[Ring (elokuva)|Ring]]*.

## Juoni
Lehtireportteri Asakawa koettaa saada selville neljän nuoren ihmisen samanaikaisen kuoleman, joiden takana on kaamea tapaturma. Kaiken takana on videonauha, jonka katsottuaan kuolee seitsemän päivän päästä.
Vasa IFK

**Idrottsföreningen Kamraterna Vasa** (**VIFK**) on vuonna 1900 perustettu vaasalainen jalkapalloseura. Seuran naisten edustusjoukkue pelaa kaudella 2025 korkeimmalla tasolla Kansallisessa liigassa. ja miesten edustusjoukkue kakkosessa. 

Seuralla on ollut aikoinaan myös jääpallo- ja jääkiekkotoimintaa. Jääkiekossa seura muun muassa voitti Suomen kolmanneksi korkeimman sarjatason vuonna 1973. Jääpallossa joukkue pelasi yhteensä 23 kautta miesten pääsarjatasolla. 

1990-luvulla IFK yhdistyi toisen vaasalaisseuran ABK-48:n kanssa ja nimeksi tuli *BK-IFK*. Monet kuitenkin valittivat nimestä, ja 12 vuoden kuluttua palattiin käyttämään vanhaa VIFK:n nimeä. Jääpallossa VIFK voitti kolme SM-mitalia.

Kaikkiaan VIFK on pelannut Suomen pääsarjatasolla 21 kautta. Näiltä kausilta SM-mitaleja on kertynyt seitsemän.

Matti Jokinen on ainoa VIFK:ssa pelannut pelaaja, joka on valittu vuoden pelaajaksi Suomessa. Tämä tapahtui vuonna 1955.

## Pelaajat ja valmentajat
### Nykyinen naisten joukkue
*Tilanne 6. huhtikuuta 2025.*

### Valmennus ja taustat
* **Päävalmentaja:** Tomi Kärkkäinen
* **Valmentaja:** Pasi Virtanen
* **Valmentaja:** Håkan Björkskog
* **Joukkueenjohtaja:** Marko Suomela

## Valmentajat 2000-luvulla
*Stephen Ward 2000&ndash;2001
*Pekka Utriainen 2001&ndash;2002
*Tomi Kärkkäinen 2003&ndash;2007
*Tomasz Arceusz 2008
*Keijo Karvonen 2008
*Christoffer Kloo 2009&ndash;2010
*Tomi Kärkkäinen 2011&ndash;2016
*Max Peltonen 2017–

## Saavutuksia
### Jalkapallo
* Suomen mestaruus 1944, 1946 ja 1953
* SM-hopeaa 1951 ja 1952
* SM-pronssia 1950 ja 1955
* Suomen Palloliiton mestaruus 1946, 1947 ja 1948
* Suomen Palloliiton hopeaa 1945
* I divisioonan lohkovoitto *[[Jalkapallon Itä–Länsi-sarjan kausi 1936|1936]]*, *[[Jalkapallon B-sarjan kausi 1940–41|1941]]*, 1957 ja 1962 *(kursivoituna koko I divisioonan kiistaton voitto)*
* I divisioonassa lohkonsa toinen 1934, 1938 ja 1939 
* I divisioonassa lohkonsa kolmas 1932, 1933, 1964 ja 1969
* Kakkosen lohkovoitto 2005 ja 2014

### Jääpallo
* SM-hopeaa 1949 ja 1964
* SM-pronssia 1950

### Jääkiekko
*Maakuntasarjan voitto 1973

## Lähteet

## Aiheesta muualla
*Seuran sivusto
Jalkapalloseura Rakuunat

**Jalkapalloseura Rakuunat** on vuonna 1992 perustettu lappeenrantalainen jalkapalloseura. Sen edustusjoukkue on pelannut yhdeksän kautta Ykkösessä ja kahdeksan kautta Kakkosessa. Seuran toistaiseksi viimeinen toimintakausi oli 2008.

## Historiaa
Rakuunat syntyi vuonna 1992 Lappeenrannan Pallon ja Lauritsalan Työväen Palloilijoiden yhdistettyä edustusjoukkuetoimintansa. Uusi joukkue peri LaPan sarjapaikan Kakkosessa ja pelasi kaudet 1992–1993 nimellä FC Lappeenranta kunnes kaudeksi 1994 nimeksi vaihtui Rakuunat. Joukkue voitti ensimmäisellä tällä nimellä pelatulla kaudella Kakkosen itälohkon ja nousi Ykköseen, jossa se säilyi kahden kauden ajan. Samaan aikaan sarjassa pelasi Rakuunoiden paikallisvastustaja, joutsenolainen Kultsu.

Rakuunat voitti kaudella 1999 jälleen Kakkosen itälohkon ja palasi kaudeksi 2000 Ykköseen. Kaudella 2001 joukkue karsi jo noususta Veikkausliigaan sijoituttuaan Ykkösen etelälohkon toiseksi, mutta Hämeenlinna oli karsinnan välierävaiheessa parempi yhteismaalein 4–0. Rakuunat pysyi Ykkösen keskikastissa kauteen 2005 asti, mutta kaudella 2006 se sijoittui sarjan viimeiseksi ja putosi Kakkoseen. Venäläistyneen ja velkaantuneen seuran alamäki jatkui kaudella 2008, kun joukkue putosi Kolmoseen. Huhtikuussa 2009 Palloliiton Kaakkois-Suomen piiri erotti Rakuunat maksamattomien jäsen- ja osallistumismaksujen vuoksi viikkoa ennen kauden alkua.

## Rakuunat Juniorit

Rakuunoiden vuonna 2005 omaksi yhdistykseksi eriytynyt junioriorganisaatio Rakuunat Juniorit yhdistyi toisen lappeenrantalaisseuran Pepon kanssa vuoden 2009 alussa. Seurat tekivät yhteistyötä jo kaudella 2008, jolloin ne osallistuivat Lappeen Jalkapalloklubiksi (Lappee JK) nimetyllä joukkueella B-junioreiden Ykköseen. Rakuunat Junioreiden oma miesten edustusjoukkue pelasi parhaimmillaan Vitosessa, jossa se saavutti lohkovoiton kaudella 2008, ja naisten edustusjoukkue Kakkosessa.

## Lähteet

## Aiheesta muualla

* Rakuunoiden sivusto
* Rakuunat Junioreiden sivusto
Martin Jiránek

**Martin Jiránek**  (s. 25. toukokuuta 1979 Praha, Tšekkoslovakia) on tšekkiläinen jalkapalloilija, pelipaikaltaan puolustaja.  

Ennen siirtymistään nykyiseen seuraansa Jiránek pelasi vuosina 1996–1999 Bohemians Prahassa, 1999–2000 Slovan Liberecissä ja 2001–2004 Italiassa Regginassa. Maajoukkueessa hän pelasi 2004 EM-kilpailuissa ja 2006 MM-kilpailuissa. Jiránek on 189 senttimetriä pitkä.

## Lähteet
Labradorin niemimaa

**Labradorin niemimaa** on suuri niemimaa itäisessä Kanadassa.

Niemimaa rajoittuu lännessä Hudsoninlahteen, pohjoisessa Hudsoninsalmeen, idässä Labradorinmereen ja kaakossa Saint Lawrencen lahteen. Niemimaalla sijaitsee Labradorin alue ja osa Newfoundland ja Labradorin provinssia sekä Québecin provinssin alueet Saguenay-Lac-Saint-Jean, Côte-Nord ja Nord-du-Québec. Pohjoisosissa sijaitsee Torngat-vuoristo.
Torngat

**Torngat** (, ) on vuoristo Kanadassa Labradorin niemimaalla. 1 652 metriä korkea Mount Caubvik on vuoriston korkein vuori. Torngatin kallioperän on arveltu olevan yli 3,9 miljardia vuotta vanhaa. Nimi *Torngat* on inuktitutia ja tarkoittaa *henkien maata*.

## Aiheesta muualla
*Torngat Mountains National Park of Canada
Gourcy

**Gourcy** on kaupunki Burkina Fasossa Zondoman provinssissa Nordin alueella. Vuonna 2006 kaupungissa oli runsaat 26&nbsp;000 asukasta.

Mossit on merkittävin etninen ryhmä. Kaupunki on Ouagadougoun ja Malin välisen rautatien varrella. Gourcy oli ennen Yatengan valtakunnan pääkaupunki.

## Lähteet
Santiago Bernabéu

**Santiago Bernabéu Yeste** (8. kesäkuuta 1895 Almansa, Albacaten maakunta – 2. kesäkuuta 1978 Madrid) oli espanjalainen jalkapalloilija ja Real Madridin pitkäaikainen puheenjohtaja.

Bernabéu liittyi Real Madridiin pelaajana vuonna 1912. Hän päätti pelaajauransa vuonna 1927. Vuonna 1929 hänestä tuli seuran johtokunnan sihteeri, jossa virassa hän toimi vuoteen 1935 asti. Vuonna 1943 hänet valittiin seuran puheenjohtajaksi, jona hän toimi kuolemaansa vuoteen 1978 asti. Bernabéu on seuran pitkäaikaisin ja mestaruuksien määrässä mitattuna menestyksekkäin puheenjohtaja.

Bernabéu rakennutti Realille uuden suuren stadionin Chamartínin alueelle Madridiin. Stadionin rakennustyöt saatiin päätökseen vuonna 1947, ja vuonna 1953 se uudelleennimettiin puheenjohtajan kunniaksi Estadio Santiago Bernabéuksi. Bernabéu oli myös yksi Mestarien liigan edeltäjän Euroopan cupin alullepanijoista. Real dominoikin kilpailua sen ensimmäisinä vuosina Bernabéun seuraan hankkimien tähtipelaajien ansiosta.

Bernabéu kuoli Argentiinassa järjestettyjen vuoden 1978 jalkapallon MM-kilpailuiden aikana. Kansainvälinen jalkapalloliitto julisti kolmipäiväisen suruajan hänen kunniakseen.

Vuonna 2002 Bernabéulle myönnettiin postuumisti Kansainvälisen jalkapalloliiton ansiomerkki *[[Fifa Order of Merit]]*.

## Katso myös
* Trofeo Santiago Bernabéu

## Aiheesta muualla

* Realmadridfans.org
* Santiago Bernabeu Stadium
Zdeněk Grygera

**Zdeněk Grygera** (s. 14. toukokuuta 1980 Tšekkoslovakia) on tšekkiläinen jalkapalloilija, pelipaikaltaan puolustaja. Hän lukeutui 2000-luvun ensimmäisellä vuosikymmenellä Tšekin maajoukkueen vakiomiehistöön.

Grygera pelasi vuodet 1998–2000 FK Drnovicessa ja 2000–2003 Sparta Prahassa, missä hän voitti maansa mestaruuden vuosina 2001 ja 2003, ennen siirtymistään Amsterdamin Ajaxiin. Hän voitti Alankomaiden mestaruuden vuonna 2004 ja cupin vuonna 2006. Vuodet 2007–2011 hän pelasi italialaisseura Juventuksessa ja vielä kauden 2011–2012 englantilaisseura Fulhamissa.

Grygera pelasi maajoukkueessa EM-kisoissa 2004, MM-kisoissa 2006 ja EM-kisoissa 2008. Kaikkiaan hän pelasi 65 maaottelua ja teki niissä kaksi maalia vuosina 2001–2009.

## Lähteet

## Aiheesta muualla
* Tilastoja UEFAn sivuilla
Pavel Mareš

**Pavel Mareš** (s. 18. tammikuuta 1976 Praha, Tšekkoslovakia) on tšekkiläinen jalkapalloilija. Kotimaansa seurojen lisäksi hän pelasi vuosina 2003–2006 vasempana laitapuolustajana Venäjän pääsarjassa Pietarin Zenitin joukkueessa. Hän kuului myös Tšekin maajoukkueen miehistöön. Hän on 185 senttimetriä pitkä ja painaa 77 kilogrammaa.

Ennen siirtymistään Venäjälle Mareš pelasi ammattilaisena vuosina 1999–2001 Bohemians Prahassa (58 ottelua ja 3 maalia) ja 2002 Sparta Prahassa (20 ottelua ja 3 maalia).

Mareš pelasi Tšekin maajoukkueessa EM-kisoissa 2004 ja MM-kisoissa 2006 mutta pääsi kentälle vain EM-kisojen viimeisessä alkulohko-ottelussa Saksaa vastaan Tšekin varmistettua lohkovoittonsa jo kahdessa ensimmäisessä ottelussaan. Tavallisesti hänen pelipaikallaan maajoukkueessa pelasi Marek Jankulovski.

## Lähteet

 

## Aiheesta muualla
* Profiili Zenitin sivuilla
* Sporting Heroes
PTC-termistori

**PTC-termistori** () on termistori, jonka resistanssi kasvaa lämpötilan noustessa. PTC-vastuksia käytetään mm. lämpöelementteinä, ylikuormitussuojina ja kosketinkipinöinnin estämiseen. PTC-vastuksen käyttö ylikuormitussuojana perustuu siihen, että vastuksen läpi kulkevan sähkövirran kasvaessa liian suureksi vastus kuumenee ja sen resistanssi kasvaa jyrkästi, mikä rajoittaa virran kasvua.

## Katso myös
* NTC-termistori "PTC-termistorin vastakohta"
* Vastuslämpötila-anturi

## Lähteet
*ResistorGuide.com: PTC thermistor
NTC-termistori

**NTC-termistori** () on termistori, jonka resistanssin lämpötilakerroin on negatiivinen. Niitä käytetään lämpötila-antureina ja laitteiden alkukäynnistysvirran rajoittamiseen.

NTC-vastuksen resistanssi pienenee 3–5 prosenttia astetta kohti. Tätä kutsutaan negatiiviseksi lämpötilakertoimeksi.

Jos NTC-vastuksen resistanssia lämpötilassa T_1 (kelvineinä) merkitään R_1:llä ja lämpötilassa T_2 vastaavasti R_2:lla, niin resistanssien suhteelle pätee:
:\frac{R_1}{R_2} = e^{\beta \left( \frac{1}{T_1} - \frac{1}{T_2} \right)}
missä \beta on NTC:n materiaalista riippuva kerroin.

Lämpötilan kasvaessa NTC-vastuksen resistanssi siis pienenee materiaalista riippuvalla tavalla.

NTC-vastuksen käyttö laitteiden alkukäynnistysvirran rajoittamiseen perustuu siihen, että alkulämpötilassa NTC-termistori johtaa huonosti sähköä, mutta lämmettyään läpi kulkevan sähkövirran vaikutuksesta se alkaa johtaa sähköä paremmin ja päästää käyttölaitteen virran vähitellen nousemaan.

## Katso myös
* PTC-termistori "NTC-vastuksen vastakohta"
* Vastuslämpötila-anturi

## Aiheesta muualla
*ResistorGuide.com: NTC thermistor
Algilaiset kielet

thumb|Algilaisten kielten levinneisyys ennen eurooppalaisten saapumista
**Algilaiset kielet** () on kielikunta, joka sisältää Yhdysvalloissa ja Kanadassa alkuperäiskansojen puhumia kieliä. Kielikunnan muodostaa algonkin-kielten ryhmä sekä wiyotin ja yurokin kielet. Yksittäisiä kieli kielikunnassa lasketaan olevan 47. Monet kielikuntaan kuuluvat kielet ovat erittäin uhanalaisia.

## Lähteet
Chamartín

**Chamartín** on yksi Espanjan pääkaupungin Madridin hallinnollisista alueista. Se oli alun perin oma itsenäinen kuntansa nimellä Chamartín de la Rosa, joka liitettiin Madridiin 14. marraskuuta 1947 tapahtuneen alueliitoksen yhteydessä. Alue sijaitsee kaupungin keskiosassa ja koostuu El Vison, Prosperidadin, Ciudad Jardínin, Hispanoamérican, Nueva Españan ja Castillan kaupunginosista. Sen naapurialueita ovat pohjoisessa Fuencarral- El Pardo, idässä Ciudad Lineal, etelässä Salamanca, lounaassa Chamberí ja lännessä Tetuán. Chamartínin kokonaispinta-ala on 9,2 neliökilometriä ja asukasluku 142&nbsp;626 (2003). Alueen oma juhlapäivä on arkkienkeli Mikaelin muistopäivä 29. syyskuuta.

Chamartínissa pitää majaansa useat Espanjan tärkeimmistä yrityksistä, ja siihen kuuluu Madridin liike-elämän keskus AZCA, jossa sijaitsee muun muassa yksi Madridin korkeimmista pilvenpiirtäjistä Torre Picasso. Alueella sijaitsee myös Estadio Santiago Bernabéu, jossa jalkapalloseura Real Madrid pelaa kotiottelunsa. Chamartínin rautatieasema on yksi vilkkaimmista Espanjassa, ja Madridin pääterminaaleja Atochan ja Príncipe Píon ohella.

## Aiheesta muualla

* Chamartínin alueen esittely Madridin kaupungin sivustolla
Wiyotin kieli

**Wiyot** on kuollut algilaiseen kielikuntaan kuuluva kieli, jota wiyotit puhuivat Humboldt Bayssa, Kaliforniassa. Kielen viimeinen puhuja, Della Prince, kuoli vuonna 1962 (Teeter 1975). Kieltä on kuitenkin pyritty tämän jälkeen elvyttämään.

Wiyotin ja yurokin kielten on joskus katsottu muodostavan yhdessä 'Ritwaniksi kutsutun kieliryhmän, nykyisin useimmat kielitieteilijät eivät kuitenkaan pidä näitä kahta sen läheisempänä sukulaisena toisiinsa kuin algonkin-kielten ryhmään (Campbell 1997:152). 

## Lähteet

## Aiheesta muualla

* Language Geek: Wiyot
Nusseltin luku

**Nusseltin luku** on dimensioton suure, joka kuvaa dimensiotonta lämpötilagradienttia kappaleen pinnalla. Nusseltin luku on kappaleen pinnan lämpötilagradientin suhde koko systeemin keskimääräiseen lämpötilagradienttiin. Toisin sanoen Nusseltin luvulla voidaan kuvata pinnan lämmönsiirtoa suhteessa tilanteeseen, jossa tapahtuisi vain lämmönjohtumista.

Nusseltin luku voidaan ilmaista yhtälöllä
:Nu_L=\frac{hL}{k_f},

missä
**L* = Karakteristinen mitta
**h* = Lämmönsiirtokerroin
**k* = Fluidin lämmönjohtavuus

## Lähteet
PTC

**PTC** tarkoittaa seuraavia asioita:
* Parents Television Council, yhdysvaltalainen järjestö
* Philadelphia Toboggan Company, vuoristoratojen valmistaja
* PTC (aiemmin  Parametric Technology Corporation), yhdysvaltalainen ohjelmistoyritys
* PTC-termistori.
Presidents’ Trophy

**Presidents’ Trophy** on jääkiekkoliiga NHL:n runkosarjassa eniten pisteitä saavuttaneelle joukkueelle annettava palkinto. Mikäli kahdella tai useammalla joukkueella on kauden päätyttyä yhtä paljon pisteitä, palkinto annetaan sille jolla on enemmän voittoja. Palkintoa jaettiin ensimmäisen kerran kaudella 1985–1986. Presidents’ Trophyn voittaja saa palkinnon lisäksi myös 350&nbsp;000 dollarin suuruisen rahapalkinnon, joka jaetaan joukkueen ja sen pelaajien kesken. Vuosina 1937–1985 jaettiin samoilla kriteereillä *[[Prince of Wales Trophy]]* -nimistä palkintoa, jonka saa nykyisin itäisen konferenssin voittaja.

NHL:ssä voitosta on aina saanut kaksi pistettä sekä kaudesta 1999–2000 lähtien jatkoaikatappioista yhden pisteen.

Useimmin Presidents’ Trophyn ovat voittaneet Detroit Red Wings (6), Boston Bruins (4) sekä New York Rangers (4). Presidents’ Trophyn voittajista kuitenkin vain kahdeksan on voittanut samalla kaudella Stanley Cupin.

## Presidents’ Trophy -voittajat

* 1986 –  Edmonton Oilers (119 pistettä)
* 1987 –  Edmonton Oilers (106 pistettä)1
* 1988 –  Calgary Flames (105 pistettä)
* 1989 –  Calgary Flames (117 pistettä)1
* 1990 –  Boston Bruins (101 pistettä)2
* 1991 –  Chicago Blackhawks (106 pistettä)3
* 1992 –  New York Rangers (105 pistettä)
* 1993 –  Pittsburgh Penguins (119 pistettä)
* 1994 –  New York Rangers (112 pistettä)1
* 1995 –  Detroit Red Wings (70 pistettä)2
* 1996 –  Detroit Red Wings (131 pistettä)
* 1997 –  Colorado Avalanche (107 pistettä)
* 1998 –  Dallas Stars (109 pistettä)
* 1999 –  Dallas Stars (114 pistettä)1
* 2000 –  St. Louis Blues (114 pistettä)3
* 2001 –  Colorado Avalanche (118 pistettä)1
* 2002 –  Detroit Red Wings (116 pistettä)1
* 2003 –  Ottawa Senators (113 pistettä)
* 2004 –  Detroit Red Wings (109 pistettä)
*  – ei voittajaa työsulun vuoksi
* 2006 –  Detroit Red Wings (124 pistettä)3
* 2007 –  Buffalo Sabres (113 pistettä)
* 2008 –  Detroit Red Wings (115 pistettä)1
* 2009 –  San Jose Sharks (117 pistettä)3
* 2010 –  Washington Capitals (121 pistettä)3
* 2011 –  Vancouver Canucks (117 pistettä)2
* 2012 –  Vancouver Canucks (111 pistettä)3
* 2013 –  Chicago Blackhawks (77 pistettä)1
* 2014 –  Boston Bruins (117 pistettä)
* 2015 –  New York Rangers (113 pistettä)
* 2016 –  Washington Capitals (120 pistettä)
* 2017 –  Washington Capitals (118 pistettä)
* 2018 –  Nashville Predators (117 pistettä)
* 2019 –  Tampa Bay Lightning (128 pistettä)3
* 2020 –  Boston Bruins (100 pistettä)
* 2021 –  Colorado Avalanche (82 pistettä)
* 2022 –  Florida Panthers (122 pistettä)
* 2023 –  Boston Bruins (135 pistettä)3
* 2024 –  New York Rangers (114 pistettä)
* 2025 –  Winnipeg Jets

1 Voitti Stanley Cupin
2 Hävisi Stanley Cupin finaalissa
3 Hävisi pudotuspelien ensimmäisellä kierroksella

## Lähteet

## Aiheesta muualla
* NHL.com
Multimediaviesti

**Multimedia Messaging Service (MMS)** on matkapuhelinverkon palvelu, jossa viesteihin voidaan liittää multimediaobjekteja kuten kuvia, ääntä, videota ja muotoiltua tekstiä.

MMS on seuraavan sukupolven versio vain tekstiä sisältävästä Short Message Service (SMS) -viestijärjestelmästä (eli tekstiviestistä) ja se on suunniteltu toimimaan pakettikytkentäisten verkkopalveluiden (GPRS) yhteydessä. MMS on saatavilla myös uudempien sukupolvien verkoissa. MMS:n  standardin ovat laatineet 3GPP, 3GPP2 ja Open Mobile Alliance (OMA).

Lähes kaikki markkinoilla olevat värinäytölliset puhelimet tukevat MMS:ää, kuten kaikki matkapuhelinliittymien tarjoajatkin. Palveluntarjoajista riippuen MMS-palvelun markkinointinimet tosin vaihtelevat MMS-palvelusta multimediapalveluun tai multimediasanomapalvelusta multimediaviestinvälityspalveluun.

MMS-viestit ovat joillain operaattoreilla kotimaassa maksuttomia ja useimmat operaattorit veloittavat ulkomaille lähetetyistä MMS-viesteistä kappalehinnan. Monet käyttävät nykyään MMS-viestien sijaan pikaviestinpalveluita, joista operaattorit veloittavat vain datankulutuksen verran.
Valovastus

**Valovastus** (fotovastus; LDR, ) on vastus, jonka resistanssi riippuu siihen kohdistuneen valon voimakkuudesta.

Kirkkaassa valossa resistanssi on alle 100 ohmia ja pimeässä yli 10 megaohmia. Valossa resistanssi pienenee, koska valon fotonit vapauttavat materiaalissa varauksenkuljettajia (elektroneja ja aukkoja). 

Valovastus reagoi valoon varsin hitaasti. Tätä nopeutta kuvataan elpymisnopeudella, joka on noin 200 kilo-ohmia/sekunti. Valoherkkyys on suurimmillaan kellanvihreälle valolle eli noin 560 nm:n aallonpituudelle.

Näkyvän valon alueella toimiva valovastus valmistetaan kadmiumsulfidista (CdS). Infrapuna-alueen valovastuksissa käytetään lyijysulfidia (PbS) ja lyijyselenidiä (PbSe). 
 
Valovastusta käytetään esimerkiksi hämäräkytkimissä, valonilmaisimissa ja valaistusmittareissa.

## Lähteet
* 
### Viitteet

## Aiheesta muualla

*ResistorGuide.com: Photo resistor
Kattilankalla

**Kattilankalla** (joskus *Kattilankari*) on matala, asumaton saari Kellon kaupunginosassa Haukiputaalla Oulussa Hailuodon pohjoispuolella Perämerellä. Saari on Oulun edustan saarista uloimpana merellä, sijaiten noin 25 kilometrin päässä Oulun Oritkarin satamasta Oulun sisääntuloväylän pohjoispuolella. Lähimmät saaret ovat Kintasletto ja Väliletto, saaren kaakkoispuolella sijaitsee myös pieni Eteläkriisi-niminen luoto.

Ouluun Hailuodon pohjoispuolitse johtavan Hiidenniemen väylän pohjoispuolella sijaitsevalla saarella on suojasatama,mutta laituri on yksityisessä omistuksessa ja vaatii omistajan luvan siihen kiinnitykseen. Saaressa on useita tulipaikkoja ja kaikille veneilijöille avoin mökki, johon voi majoittua kahdeksan henkeä.

Kattilankalla on sukeltajien suosima kohde, sillä saaren läheisyydessä lepäävät sekä suomalaisen  höyrylaiva Telman että purjelaiva Sofia Marian hylyt. 1883 Englannissa vesille laskettu Åbo Shipping Ab:n omistama Telma (entinen Harrogate, Freja, Fragaria ja Cecilia Sanne)  upposi saatuaan kovan vuodon jäänmurtaja Otson yrittäessä kääntää sitä jäissä 30. joulukuuta 1939. Saaren länsipuolella lepää 19. heinäkuuta 1859 uponneen hollantilaisen purjelaiva Sofia Marian hylky, joka on muinaismuistolain suojelema museohylky.

## Lähteet

## Aiheesta muualla
* Sukellusvideo.com: Video Sofia Marialta v.2009 nostetuista rahoista
* Sukellusvideo.com: Video höyrylaiva Telman kohtalon hetkistä
* Hylyt.net: höyrylaiva "Telma"
Yurokin kieli

**Yurok** on algilaiseen kielikuntaan kuuluva kieli, jota yurokit puhuivat Luoteis-Kaliforniassa. Kieli on lähes kuollut, sillä sitä ei käytetä päivittäiseen kommunikointiin. Sillä on kuitenkin muutamia syntyperäisiä, joskin iäkkäitä, puhujia.

Yurokin ja wiyotin kielten on joskus katsottu muodostavan yhdessä 'Ritwaniksi kutsutun kieliryhmän, nykyisin useimmat kielitieteilijät eivät kuitenkaan pidä näitä kahta sen läheisempänä sukulaisena toisiinsa kuin algonkin-kielten ryhmään (Campbell 1997:152).

## Lähteet
Pornolehti

**Pornolehti** on lähinnä seksuaaliseen kiihottumiseen tarkoitettu, kuvia ja tarinoita sisältävä aikakauslehti. Vanhahtava, hieman harhaanjohtava nimitys on **miestenlehti**. Pornolehtien suosio oli Suomessa korkeimmillaan 1970-luvulla, jolloin lehtien levikit saattoivat olla kymmenkertaisia nykypäivään verrattuna. Tuolloin pornon saatavuus oli vähäistä ja sensuuri lehdissä huipussaan. Timo Korpin teoksessa *Lihaa säästämättä* (Johnny Kniga, 2002) todetaan, että ''Kallen'', ''Jallun'' ja ''Raton'' kuukausittainen levikki oli parhaimmillaan yli 200 000 kappaletta. Pornolehtien suosio kuitenkin lähti selvään laskuun 1980-luvulla VHS-pornovideoiden maahantulon ja ”kovan pornon” helpomman saatavuuden myötä, ja lehtien levikki on laskenut entisestään Internet-pornon myötä. Lehtien ostoikäraja Suomessa on 15 vuotta.

Historiallisesti pornolehdissä on esillä pääasiassa alastomista ihmisistä valokuvia (tai joskus piirrettyjä kuvia) ja kuvauksia, joskus tarinallisiakin seksuaalisista akteista, kuten suuseksistä, yhdynnästä, anaaliseksistä ja muista seksuaalisuuden harjoittamisen muodoista. Usein materiaalin on tarkoitus olla seksualisesti kiihottavaa. Jotkut lehdet ovat hyvin yleistasolla olevia sisältönsä puolesta, toiset taas keskittyvät tiettyihin kohderyhmiin, tiettyihin seksualisuuden harjoittamisen muotoihin, fetisismeihin tai jopa tiettyihin ruumiinosiin. Yleensä pornolehdet on suunnattu nimenomaan miehille, koska he ovat lehtien pääasiallinen ostajakunta.

Tunnetuimpia suomalaisia pornolehtien kustantajia on Timo Korppi, joka on ollut yli 35 vuotta alalla, 1970-luvun alusta asti. Korppi kirjoitti kokemuksistaan omaelämäkerrallisen historiikin Lihaa säästämättä (Johnny Kniga 2002), jossa Korppi käy lävitse sekä suomalaisen pornokulttuurin historiaa ja kohokohtia että omaa taivaltaan niin Hustlerin kuin ''Erotiikan maailmankin'' päätoimittajana.

## Suomalaisia pornolehtiä

*''Erotiikan maailma''
*''Jallu''
*''Kalle''
*''Lollo''
*''Nyrkkiposti''
*''Ratto''

## Lähteet

## Aiheesta muualla
* Teemu Kahila: Netin aikuisviihde vienyt asiakkaat perinteisiltä miestenlehdiltä  Yle Satakunta. 9.7.2009.
* 
* 
*
Jäniskoski

**Jäniskoski** (, ), oli Paatsjoessa Venäjällä oleva 6,2 metriä korkea koski, jonka pituus oli 350 metriä. Sähkövoimantuotoltaan Jäniskoski oli sen verran tuottoisa, että sinne rakennettiin Jäniskosken sähkövoimalaitos 1942. Saksalaisten poistumisen jälkeen Imatran voima rakensi Neuvostoliitolle myydylle alueelle uudelleen voimalaitoksen 1947–1951. 1950-luvulla voimalaitoksen lähelle syntyi Jäniskosken taajama, joka lakkautettiin vuonna 2001. Alueella on pyritty kehittämään matkailua myös EU-tuilla.

## Lähteet

## Aiheesta muualla
* Pasvikelva Paatsjoki norjalaisella sivustolla
Saw II

**Saw II** on vuonna 2005 ensi-iltansa saanut kanadalais-yhdysvaltalainen kauhuelokuva, jonka on ohjannut Darren Lynn Bousman. Elokuva on jatko-osa vuoden 2004 *[[Saw (elokuva)|Saw]]*-elokuvalle. 

Elokuva sai ensi-iltansa suurimmassa osassa maailmaa 28. lokakuuta 2005, mutta Australian ensi-ilta viivästyi kahdella kuukaudella.

## Juoni
Poliisin ”vasikka” Michael palaa tajuihinsa ja huomaa olevansa kuolemanmaskissa. Hän löytää ääninauhurin ja laittaa sen päälle kuunnellakseen äänitteen. Nauha kertoo, että Michaelin täytyy löytää avain maskin aukaisemiseksi, tai muuten maski sulkeutuu ja siinä olevat naulat tunkeutuvat hänen päähänsä. Röntgenkuva Michaelin päästä paljastaa, että avain on hänen oikean silmänsä takana. Michael pitelee skalpellia hetken silmänsä edessä, muttei kykene irrottamaan silmäänsä. Maski sulkeutuu.

Eric Matthews’n johtama poliisiryhmä saa selville Jigsaw’n piilopaikan ja vangitsee tämän. Syöpä on vienyt sarjamurhaajan voimavaroja, mutta hän on silti onnistunut asettamaan kahdeksan ihmistä tuntemattomassa sijainnissa olevaan taloon, josta ei ole ulospääsyä. Poliisit saavat haltuunsa videokamerakuvaa talosta, ja Eric tajuaa yhden uhreista olevan hänen poikansa Danielin. Talossa on myös Amanda Young, joka tunnetaan ainoana Jigsaw’n ”pelistä” selvinneenä henkilönä. Taloon alkaa virrata hermokaasua, joka tuhoaa kudokset ja aiheuttaa verenvuotoa. 

Eric kuulustelee Jigsaw’ta poliisien odottaessa teknistä ryhmää, joka voisi jäljittää talon sijainnin. Jigsaw lupaa Ericin saavan poikansa elävänä takaisin, jos tämä on kärsivällinen ja kuuntelee mitä Jigsaw’lla on kerrottavana. Jigsaw paljastaa, että hän yritti aiemmin itsemurhaa, mutta selviytyi järjestämästään auto-onnettomuudesta ja sai kokea suurta kipua. Hän alkoi kuitenkin arvostaa elämää, ja päätti uhrata loppuelämänsä luodakseen muille samanlaisia kokemuksia. 

Suuri osa ”kilpailijoista” saa surmansa tavoitellessaan vastalääkettä, jota on piilotettu ympäri taloa. Xavier-niminen mies tajuaa, että ihmisten niskaan merkityt luvut muodostavat numeroyhdistelmän, joka avaa vastalääkettä sisältävän kassakaapin. Hän saa helposti haltuunsa suuren osan luvuista, mutta Amanda ja Daniel pakenevat löytämäänsä salakäytävään. Tunneli johtaa ensimmäisestä *Saw*-elokuvasta tuttuun kylpyhuoneeseen. Daniel tappaa Xavierin viiltämällä tämän kurkun auki lattialta löytämällään sahalla. 

Eric menettää malttinsa ja pahoinpitelee Jigsaw’n, joka lopulta lupaa viedä Ericin talolle. Eric pakenee Jigsaw’n kanssa poliisiryhmältä ja rientää talolle etsimään Danielia. Hän löytää kylpyhuoneen, mutta joutuu Amandan tainnuttamaksi. Tekninen ryhmä jäljittää talon sijainnin, mutta tajuaa, että videokamerakuva onkin nauhoitettua eli talon tapahtumat ovat tapahtuneet jo aiemmin. Eric todetaan kadonneeksi. Jigsaw’n piilopaikassa oleva kassakaappi aukeaa, ja sen sisällä on happinaamarilla elossa pidetty Daniel. Palatessaan tajuihinsa kylpyhuoneessa Eric tajuaa olevansa kahlittuna jalastaan. Kasettinauhuri paljastaa, että Amanda on Jigsaw’n suojatti, jonka on tarkoitus jatkaa tämän elämäntyötä.

## Näyttelijät

## Aiheesta muualla
*Saw-elokuvien virallinen kotisivu
Kolašin

**Kolašin** (Колашин)  on kunta ja sen keskuskaupunki Montenegron keskiosassa pääkaupungin Podgorican pohjoispuolella. Kaupunki sijaitsee 954 metrin korkeudessa Tara ja Morača -jokien yhtymäkohdassa ja sitä ympäröivät Sinjavine, Bjelasice, Komova ja Vučja -nimiset vuoret. Kunnan pinta-ala on yhteensä 897 neliökilometriä. Asukkaita on yhteensä noin 12&nbsp;000 ja väestötiheys on noin 13,5 asukasta/km².

## Historia
Kaupungin perustivat Ottomaanit vuonna 1651. 

## Turismi

Kolašinin sijainti tarjoaa hyvät lomailuolosuhteet niin kesällä kuin talvellakin. Kaupungin lähellä sijaitsevassa Biogradskan laakson kansallispuistossa oleva Biogradskonjärvi (1&nbsp;094 m mpy.) on suosittu matkailukohde. 

## Lähteet
Antonio Valencia

**Luis Antonio Valencia Mosquera** (s. 4. elokuuta 1985 Lago Agrio, Ecuador) on ecuadorilainen uransa päättänyt jalkapalloilija. Hän pelasi vuosina 2009–2019 Englannin Valioliigan Manchester Unitedissa. Pelipaikaltaan hän oli oikea laitapuolustaja. Valencia pelasi aiemmin urallaan myös oikeana laitahyökkääjänä.

Valencia aloitti ammattilaisuransa kotimaansa El Nacionalissa vuonna 2003. Hän voitti Ecuadorin-mestaruuden 2005. Vuonna 2005 hän siirtyi Espanjan Primera Divisiónin Villarrealiin, mutta pelasi seuran paidassa vain kaksi ottelua. Kevätkauden 2006 Valencia vietti lainassa sarjaporrasta alempana pelanneessa Recreativossa ja kausiksi 2006–2008 hänet lainattiin englantilaiseen Wigan Athleticiin. Tammikuussa 2008 siirrosta Wiganiin tehtiin pysyvä. 30. kesäkuuta 2009 Valencia siirtyi Manchester Unitediin neljän vuoden sopimuksella.

Ensimmäisellä United-kaudellaan Valencia voitti liigacupin mestaruuden ja pelasi 34 valioliigaottelua. 14. syyskuuta 2010 hän loukkaantui vakavasti Mestarien liigan lohkovaiheen ottelussa Rangersia vastaan, ja oli puoli vuotta kentiltä sivussa. Hän ehti pelata kymmenen ottelua Valioliigan mestaruuden voittaneessa Unitedin joukkueessa kaudella 2010–2011. Mestarien liigassa hän pelasi samalla kaudella seitsemän ottelua mukaan lukien tappiollisen loppuottelun FC Barcelonaa vastaan. Seuraavien neljän kauden aikana hän pelasi 27–32 valioliigaottelua, ja voitti mestaruuden Unitedissa toistamiseen 2013. Kaudella 2015–2016 hän oli nilkan nivelsidevamman vuoksi sivussa yli neljä kuukautta, ja pelasi kauden aikana vain 14 valioliigaottelua. Hän ehti pelata FA Cupissa kolme viimeistä ottelua Unitedin voittaessa cupmestaruuden. Hän pelasi kaudella 2016–2017 neljä ottelua Unitedin voittaessa Englannin liigacupin ja yhdeksän ottelua seuran voittaessa Eurooppa-liigan. Hän pelasi kummankin kilpailun finaalissa. Valioliigassa hän pelasi samalla kaudella 28 ottelua ja seuraavalla kaudella 31, mutta kaudella 2018–2019 vain kuusi. Hän voitti United-vuosinaan FA Community Shieldin 2010, 2013 ja 2016.

Valencia siirtyi kotimaansa pääsarjassa pelaavaan LDU Quitoon kesällä 2019. Hän voitti Ecuadorin supercupin 2020. Kevään 2021 Valencia pelasi meksikolaisessa Queretarossa. Hän päätti pelaajauransa toukokuussa 2021.

## Maajoukkue
Ecuadorin maajoukkueessa Valencia teki ensiesiintymisensä Hondurasia vastaan 28. huhtikuuta 2004. Ensimmäiset maaottelumaalinsa hän teki 27. maaliskuuta 2005 MM-karsintaottelussa Paraguayta vastaan. Hän teki ottelussa kaksi maalia ja oli maajoukkueen vakiomiehistöä siitä lähtien. Hän pelasi MM-kilpailuissa neljä ottelua 2006 ja kolme ottelua 2014. Hän kuului Ecuadorin joukkueeseen Copa Américassa 2007, 2011, 2016 ja 2019. Hän pelasi Copa América -turnauksissa kaikkiaan yksitoista ottelua ja teki kaksi maalia.

## Lähteet

## Aiheesta muualla
* Valencian esittely Manchester Unitedin sivustolla 
* Valencian tilastot FIFAn alaisissa kilpailuissa
Wardy Alfaro Pizarro

**Wardy Alfaro Pizarro** (s. 31. joulukuuta 1977) on costaricalainen jalkapallomaalivahti, joka on pelannut muun muassa Costa Rican pääsarjassa LD Alajuelensessa.

Pizarro on pelannut yhden ottelun Costa Rican jalkapallomaajoukkueessa (tilanne toukokuu 2006). Hän kuului maajoukkueeseen Saksan MM-kisoissa 2006 mutta ei päässyt pelaamaan.

## Lähteet
Lypsykarja

**Lypsykarja** on nautakarjaa, jota käytetään ja jalostetaan maidontuotantoon. 

Nykyaikainen lypsyrodun lehmä tuottaa maitoa suurimman osan aikuiselämästään. Maidontuotanto alkaa lehmän ensimmäisestä poikimisesta noin kahden vuoden iässä ja jatkuu jaksoittain sen elämän loppuun, yleensä siis lopettamiseen  tai teurastamiseen saakka. Lehmän maidontuotanto heikkenee lypsykauden jatkuessa ja palautuu huippuunsa uuden poikimisen myötä. Tiineysajan loppupuolella lehmän maidontuotannon annetaan katketa joksikin aikaa, lehmä "pannaan umpeen" tai sen annetaan "mennä umpeen. Lepää noin 2 kuukautta ennenpoikimista". Tyypillinen lehmä poikii noin kerran vuodessa. Syntyvistä lehmävasikoista osa jätetään tilalle tai myydään kasvamaan hiehoiksi, sonnivasikoista vain harva päätyy siitokseen. Loput vasikat kasvatetaan teuraaksi.

Kun lehmän maidontuotanto vanhuuden takia vähenee tai sillä ilmenee terveys- tai muita ongelmia, lehmästä luovutaan ja se lopetetaan tai teurastetaan. Lehmä voi lypsää kohtalaisia määriä jopa seitsemäntoista vuotta, mutta käyttöikää lyhentävät esimerkiksi utaretulehdukset, tiinehtyvyysongelmat, tapaturmat ja huono rakenne. Keskivertolypsylehmä poistetaan karjasta yleensä noin viisivuotiaana.

## Jalostus
Lypsykarjan jalostus pyrkii mahdollisimman tehokkaaseen maidontuotantoon. Jalostuksen ensisijainen tavoite on korkeatuottoinen ja runsaan maidontuotannon rasitusta mahdollisimman pitkään kestävä lehmä, jonka maidon rasva- ja valkuaispitoisuudet ovat halutunlaisia. Voin ollessa arvokas vientituote korkea rasvapitoisuus oli arvokas seikka, nykyisin toivotaan muun muassa juuston valmistusta tukevaa korkeampaa valkuaispitoisuutta. Lypsymäärien lisäksi tärkeitä jalostustavoitteita ovat lehmän käyttöarvolle tärkeät ominaisuudet kuten terveyttä ja pitkää käyttöikää edistävät hyvät jalka- ja utarerakenteet, hyvä hedelmällisyys, poikimis- ja lypsyominaisuudet, koko sekä luonne.
Shillelagh (ase)

**Shillelagh**, iiriksi *sail éille* tai *saill éalaighb* (lausutaan "šil-léi-lii") on irlantilainen puusta valmistettu nuija-ase, jonka valmistusmateriaali on yleensä oratuomi tai tammi. Asetta käytettiin Irlannissa ennen brittien valta-aikaa herrasmiesten keskinäisissä välienselvittelyissä. Shillelagh saattoi olla joko pelkkä puinen keppi tai kääritty nahkaan. Sitä voitiin käyttää aseen lisäksi myös kävelykeppinä.
Shillelagh

**Shillelagh** () on kaupunki Wicklow’n kreivikunnassa Irlannissa. Sen asukasluku oli vuonna 2016 noin 337 asukasta.

## Lähteet

## Aiheesta muualla

* 
*
James Meade

**James Edward Meade** (23. kesäkuuta 1907 – 22. joulukuuta 1995) oli englantilainen taloustieteilijä. Hän sai Nobelin taloustieteen palkinnon yhdessä Bertil Ohlinin kanssa vuonna 1977.

Meade oli London School of Economicsin taloustieteen professori vuosina 1947–1957 ja Cambridgen yliopiston poliittisen taloustieteen professori 1957–1967. Hän tutki kansainvälistä kauppaa ja maailmantaloutta. Meade oli mukana laatimassa 1947 solmittua GATT-sopimusta.

## Lähteet

.
GATT-sopimus

**GATT** () on kansainvälisen kaupan edistämiseksi 1947 solmittu tulleja ja kaupankäyntiä koskeva yleissopimus, joka oli voimassa vuoteen 1995 asti. Sopimuksen tavoitteena oli helpottaa kansainvälistä kaupankäyntiä ja  estää siinä esiintyvää syrjintää.

GATT-sopimuksella pyrittiin tullien alentamiseen ja tätä kautta kaupan esteiden vähentämiseen. Sopimusta tarkistettiin myöhemmin useita kertoja. Sopimuksen voimassaoloaikana maailman tullitaso laski 40 prosentista neljään prosenttiin. Suomi liittyi sopimukseen 25. huhtikuuta 1950. GATTin pohjalta syntyi Maailman kauppajärjestö eli WTO vuonna 1995.

## Katso myös
* Bretton Woodsin järjestelmä
* Protektionismi
* Vapaakauppa

## Lähteet
Gilberto Martínez

**Gilberto Martínez Vidal** (s. 1. lokakuuta 1979 Golfito, Costa Rica) on costaricalainen jalkapalloilija, joka pelasi pitkään Italiassa. Pelipaikaltaan hän oli puolustaja.

Martínez aloitti uransa Costa Rican pääsarjassa Deportivo Saprissassa vuonna 1998. 15. syyskuuta 2002 hän siirtyi silloin Serie A:ssa pelanneeseen Bresciaan, jonka riveissä hän pelasi aina syksyyn 2006 asti. Serie A:ssa hän pelasi ensimmäisellä kaudellaan 34, toisella 30 ja kolmannella 33 ottelua.

Martínez pelasi Costa Rican nuorten maajoukkueessa vuonna 1999 Nigeriassa järjestetyissä nuorten maailmanmestaruuskilpailuissa. Myöhemmin hän nousi Costa Rican jalkapallomaajoukkueeseen, jossa pelasi vuoden 2002 MM-kisoissa kaikissa Costa Rican kolmessa ottelussa. Martinezin ensimmäinen maaottelu oli 6. tammikuuta 2001 Guatemalaa vastaan. Hän on pelannut 58 maaottelua (tilanne 20. kesäkuuta 2006). Hän oli mukana myös Saksan MM-kisoissa 2006. 

## Lähteet
Douglas Sequeira

**Douglas Sequeira** (s. 23. elokuuta 1977) on costaricalainen jalkapalloilija, joka pelaa Tippeligaenin Tromsø IL:ssa. Pelipaikaltaan hän on keskikenttäpelaaja.

## Pelaajaura
Sequira aloitti uransa Alankomaiden Eredivisiessa Feyenoordissa, jossa hän pelasi vuodet 1997–1999. Kauden 1999–2000 hän pelasi Saksassa 2. Bundesliigassa Karlsruher SC:ssä, jonka jälkeen siirtyi kotimaahansa Deportivo Saprissaan. Vuonna 2004 Real Salt Lake vaihtoi hänet Pablo Brenesiin, mutta vaihtoi hänet heti edelleen Club Deportivo Chivas USA:han. Sequeira pelasi Real Salt Lakessa vuodesta 2005 vuoteen 2007. Kunnes siirtyi Norjaan alkutalvesta 2007 nykyiseen joukkueeseensa Tromssaan.

### Maajoukkueura
Sequeira kuului Costa Rican nuorten maajoukkueisiin pelaten muun muassa 1997 nuorten maailmanmestaruuskilpailuissa. 10. heinäkuuta 1999 hän pelasi ensimmäisen ottelunsa Costa Rican jalkapallomaajoukkueessa Jamaikaa vastaan. Hän on pelannut 31 maaottelua tehden niissä kaksi maalia (tilanne 20. kesäkuuta 2006). Hän oli mukana Saksan MM-kisoissa 2006.

## Aiheesta muualla
*Sequeira Tromsø IL:n sivuilla  

## Lähteet
Robert Reich

**Robert Bernard Reich** (s. 24. kesäkuuta 1946 Scranton, Yhdysvallat) on yhdysvaltalainen kirjailija ja Kalifornian yliopiston Berkeleyn kampuksen professori. 

Hän on myös toiminut Yhdysvaltain työministerinä vuosina 1993–1997 sekä Harvardin yliopiston professorina. Reich on opiskellut aikaisemmin Bill Clintonin kanssa. Hän näyttelee elokuvassa *[[This Week]]* (2006). Hänet on myös tunnettu lyhytkasvuisuudestaan (149 cm).

Reich analysoi globalisaatiota kirjassaan *Rajaton maailma,* jossa Reich on kuvannut, miten raja-aidat kaatuvat osaamisen, valuutan ja tuotteiden tieltä. Kirja on käännetty 22 kielelle.

Reich edustaa demokraattipuolueen vasenta laitaa. Hän on vaatinut vähemmistöjen aseman parantamista, rikkaiden verotuksen koventamista, ammattiliittojen vahvistamista ja Wall Streetin vallan rajoittamista. Hän on tukenut Bernie Sandersia ja nimittänyt Floridan kuvernööriä Ron de Santisia fasistiksi. 

2010-luvun alusta lähtien Reich on ollut aktiivinen sosiaalisessa mediassa ja hänestä on tullut vanhalla iällään "eräänlainen nuorisoidoli". Hänellä on Twitterissä puolitoista miljoonaa seuraajaa ja Instagramissa miljoona.

## Tuotanto
**Suomeksi:**

* *Rajaton maailma: yritysten ja kansallisvaltioiden uudet pelisäännöt (*Alkuteos *The Work of Nations,* suomentanut Sami Kangasharju, viitetutkimus Titia Schuurman)*.* Suomen itsenäisyyden juhlarahasto & Trantex-kustannus, 1995. 

**Englanniksi:**

* *The System: Who Rigged It, How We Fix It*. 2020. 

* *The Common Good*. 2018. 
* *Economics in Wonderland*. 2017. 
* *Saving Capitalism: For the Many, Not the Few*. 2015. 
* *Beyond Outrage: What Has Gone Wrong with Our Economy and Our Democracy, and How to Fix It*. 2012. 

* *Aftershock: The Next Economy and America's Future.* 2010 (uusi painos 2013). 

* *Supercapitalism: The Transformation of Business, Democracy, and Everyday Life.* 2007. 

* *Reason: Why Liberals Will Win the Battle for America* 2004
* *I'll Be Short: Essentials for a Decent Working Society* 2002
* *The Future of Success: Working and Living in the New Economy* 2000
* *Locked in the Cabinet* 1997
* *The Work of Nations: Preparing Ourselves for 21st Century Capitalism* 1991
* *Public Management in a Democratic Society* 1990
* *The Power of Public Ideas* 1988
* *The Resurgent Liberal: And Other Unfashionable Prophecies* 1989
* *Tales of a New America: The Anxious Liberal's Guide to the Future* 1987
* *New Deals: The Chrysler Revival and the American System* (John Donahuen kanssa) 1985
* *The Next American Frontier* 1983
* *Minding America's Business: The Decline and Rise of the American Economy* (Ira Magazinerin kanssa) 1982

## Lähteet
Emäjoki

**Emäjoki** on Oulujoen vesistön Hyrynsalmen reitin pääjoki Kainuussa. Se alkaa Suomussalmen Kiantajärvestä ja virtaa Hyrynsalmen Hyrynjärven kautta Iijärveen Ristijärvellä. Sieltä joki jatkuu Kiehimänjokena Paltamoon saakka, jossa se laskee Oulujärveen. Jokireitin kokonaispituus on 105 kilometriä, josta varsinaisen Emäjoen osuus on 65 kilometriä.

Emäjoen koskireitti sisälsi ennen joen valjastamista kymmenen koskea, 14 kilometrin matkalla joessa oli pudotusta 40 metriä. Joki oli aiemmin tärkeä uittoväylä. Voimalaitoskäyttöön sen valjasti Oulujoki Osakeyhtiö 1950- ja 1960-lukujen vaihteessa. Jokeen rakennettiin kolme vesivoimalaa, Kiantajärvestä alkaen Ämmän, Aittokosken ja Seitenoikean voimalaitokset. Kiehimänjoessa reitin alavirralla on lisäksi Leppikosken voimalaitos.

## Lähteet
* Kainuun koskireitti - Ylen elävä arkisto (Viitattu 11.7.2015)
Innocentius X

**Innocentius X**, oik. *Giovanni Battista Pamphili*, (6. toukokuuta 1574 Rooma – 7. tammikuuta 1655 Rooma) oli paavina 15. syyskuuta 1644 – 7. tammikuuta 1655. Ennen paaviksi tuloaan hän opiskeli Roomassa oikeustiedettä, oli edustajana Trenton kirkolliskokouksessa ja osallistui Rooman inkvisitioon. Hän oli yksi poliittisesti kunnianhimoisimmista paaveista ja hankki valtakaudellaan Vatikaanille paljon valtaa.

Jo paavin valinta oli pitkäaikainen valtataistelu kahden suvun, Barberinien ja Pamphilien, välillä. Valtaan päästyään Innocentius X aloitti Barberineja vastaan oikeusjutun, jossa hän syytti heitä julkisten varojen väärinkäytöstä. Edellinen paavi Urbanus VIII oli kuulunut Barberini-sukuun.

Riemuvuonna 1650 Innocentius X pystytytti Roomaan pysyviä muistomerkkejä, kuten lattiakoristeluja Pietarinkirkkoon ja Berninin suihkulähteen sukunsa keskeiselle paikalle Piazza Navonalle.

Paavin veljen leskeä Olympia Maidalchinaa arvellaan yleisesti paavin rakastajattareksi – niin suuren vallan tämä aikanaan sai.

## Lähteet
*

### Viitteet

## Aiheesta muualla
Prandtlin luku

**Prandtlin luku** on dimensioton suure, joka approksimoi liikemäärän ja termisen diffuusion suhdetta. Se on ominainen kullekin aineelle (aineominaisuus) ja on voimakkaasti riippuvainen lämpötilasta. 
Prandtlin luku on määritelty

:Pr = \frac{\mu c_p}{\lambda},

missä
*\mu = dynaaminen viskositeetti (kg/ms)
*c_p = ominaislämpökapasiteetti (J/(kgK))
*\lambda = lämmönjohtavuus (W/(Km))

Prandtlin luku on nimetty saksalaisen fyysikon, Ludwig Prandtlin, mukaan. Lämmönsiirrossa Prandtlin luku kuvaa momentti- ja liikemäärärajakerrosten suhteellista paksuutta.